b'\n_START_ARTICLE_\nDonald Glover\n_START_SECTION_\nRaniji \xc5\xbeivot i obrazovanje\n_START_PARAGRAPH_\nDonald Glover je ro\xc4\x91en pod punim imenom Donald McKinley Glover, 25. rujna 1983. godine u Vojnoj zrakoplovnoj bazi Edwards, Kalifornija. Majka Beverly Glover (djevoja\xc4\x8dki Smith) i otac Donald Glover, Sr. odgajali su ga u Stone Mountainu, Georgia. Suprotno glasinama, Donald nije u srodnoj vezi s glumcem Dannyjem Gloverom. Osim biolo\xc5\xa1kog brata Stephena i sestre Brianne, odrastao je uz djecu koju su posvojili njegovi roditelji. Poha\xc4\x91ao je osnovnu \xc5\xa1kolu Rockbridge, srednju \xc5\xa1kolu Lakeside, te kasnije umjetni\xc4\x8dku \xc5\xa1kolu DeKalb. Nakon toga poha\xc4\x91ao je sveu\xc4\x8dili\xc5\xa1te u New Yorku, gdje je diplomirao u dramskom pisanju 2006. godine.'